Jonas Biržiškis

Jonas Biržiškis (1932 m. balandžio 12 d. Bagdone, Kaltinėnų valsčiuje – 2025 m. rugsėjo 25 d. Vilniuje)Jonas Biržiškis. Visuotinė lietuvių enciklopedija. 2018-09-27. Nuoroda tikrinta 2025-09-25.Netektis Šilalės kraštui – mirė garbės pilietis dr. Jonas Biržiškis. Šilalės rajono savivaldybė. 2025-09-25. Nuoroda tikrinta 2025-09-25. – Lietuvos kelių inžinierius, visuomenės bei politinis veikėjas.

 Biografija 
Mokėsi Pajūrio mokykloje, Šilalės gimnazijoje. 1949 m. kartu su tėvais, broliu ir trimis seserimis ištremtas į Irkutsko srities Bodaibo rajoną. 1958 m. baigė Irkutsko kalnakasybos ir metalurgijos institutą.

1958–1990 m. Lietuvos statybinių medžiagų ir kelių tiesimo įmonių vyr. darbų vykdytojas, vyr. inžinierius. 1964–1965 m. Vilniaus universiteto, 1988–1994 m. Vilniaus inžinerinio statybos instituto, 1989–1990 m. dar ir Kauno politechnikos instituto dėstytojas, nuo 1993 m. docentas. 1978 m. technikos mokslų kandidatas.http://www.mokslas.mii.lt/mokslas/SRITYS/duom00.php?pav=B&sritis=T 

1990 m. kovo 29 d. – 1996 m. gruodžio 12 d. Kazimiros Prunskienės, Alberto Šimėno, Gedimino Vagnoriaus, Aleksandro Abišalos, Bronislovo Lubio, Adolfo Šleževičiaus, Mindaugo Stankevičiaus Vyriausybėse – LR susisiekimo ministras. 1997–2000 m. asociacijos „Lietuvos keliai“ prezidentas. 2000–2006 m. bendrovės „Lietuvos geležinkeliai“ generalinis direktorius.Buvęs susisiekimo ministras vadovaus „Lietuvos geležininkeliams“, 2000-12-09 28 išradimų autorius.

 Kita veikla 
J. Biržiškio iniciatyva Biržiškių giminės sodyboje Pailgočio kaime (Šilalės r. sav.) 2015 m. atidengtas akmuo atkurtos Lietuvos valstybės pirmajai Vyriausybei įamžinti, kaimo kelyje pasodinta atminimo ąžuolų alėjaŠilalėje lankėsi susisiekimo ministras Marius Skuodis silalesnaujienos.lt Pailgočio kaime įamžinta pirmoji Vyriausybė zemaitijosgidas.lt  – po ąžuolą, skirtą pirmosios vyriausybės ministrams ir septyniems premjerams.

 Bibliografija 
 Akmens gavyba ir apdorojimas, su kt., 1980 m., rusų kalba
 Kelių statyba pelkėtose vietose naudojant sprogimo energiją, su kt., 1986 m., rusų kalba

 Įvertinimas 
 1981 m. LTSR valstybinė premija
 1986 m. LTSR valstybinė premija
 1995 m. Didžiojo Lietuvos kunigaikščio Gedimino ordino Komandoro kryžius
 2004 m. ordino „Už nuopelnus Lietuvai“ Komandoro didysis kryžius
 2007 m. asociacijos „Linava“ garbės ženklas

 Šaltiniai 

 Literatūra 
 Jonas Biržiškis. Nenuspėjami gyvenimo viražai / Aldona Armalė. - Vilnius: Ex Arte, 2012. - 379 p.: iliustr. - ISBN 978-609-8010-19-0

|-

Kategorija:Lietuvos susisiekimo ministrai
Kategorija:Lietuvos kelių inžinieriai
Kategorija:Lietuvos išradėjai
Kategorija:LTSR valstybinės premijos laureatai
Kategorija:Lietuvos miestų ir rajonų garbės piliečiai